[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 21.10.2009

COM(2009) 548 окончателен

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

Втори ФИНАНСОВ ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА относно ЕВРОПЕЙСКИЯ ФОНД ЗА ГАРАНТИРАНЕ НА ЗЕМЕДЕЛИЕТО — ФИНАНСОВА ГОДИНА 2008 — {SEC(2009) 1368 окончателен}

СЪДЪРЖАНИЕ

1. Бюджетна процедура 5

1.1. Предварителен проектобюджет за 2008 г. 5

1.2. Проектобюджет за 2008 г. 5

1.3. Писмо за внасяне на корекции за 2008 г. 5

1.4. Целеви приходи, предназначени за ЕФГЗ 5

1.5. Приход от временните суми за преструктуриране в сектора на захарта 6

1.6. Приемане на бюджета за 2008 г. 6

1.7. Коригиращ бюджет № 3/2008 7

1.8. Дял на бюджета на ЕФГЗ в общия бюджет на ЕС 7

2. КАСОВА ПОЗИЦИЯ И УПРАВЛЕНИЕ НА БЮДЖЕТНИТЕ КРЕДИТИ 7

2.1. Управление на бюджетните кредити 7

2.1.1. Разполагаеми бюджетни кредити за бюджетната 2008 година: 7

2.1.2. Автоматично пренесени бюджетни кредити от 2007 г. 9

2.2. Месечни плащания 9

2.2.1. Месечни плащания в полза на държави-членки 9

2.2.1.1. Месечни плащания за покриване на разходите 9

2.2.1.2. Решения относно месечни плащания за 2008 г . 10

3. ИЗПЪЛНЕНИЕ НА БЮДЖЕТА НА ЕФГЗ ЗА 2008 Г. 10

3.1. Увод 10

4. КОМЕНТАРИ ОТНОСНО ИЗПЪЛНЕНИЕТО НА БЮДЖЕТ 2008 ЗА СЕЛСКОТО СТОПАНСТВО 11

4.1. ИНТЕРВЕНЦИИ НА СЕЛСКОСТОПАНСКИТЕ ПАЗАРИ 11

4.2. Преки помощи 13

5. КОМЕНТАРИ ОТНОСНО ИЗПЪЛНЕНИЕТО НА ЦЕЛЕВИТЕ ПРИХОДИ 13

5.1. Целеви приходи, предназначени за ЕФГЗ 13

5.2. Временни суми за преструктуриране на захарната промишленост 14

6. КОМЕНТАРИ ОТНОСНО ИЗПЪЛНЕНИЕТО НА ФОНДА ЗА ПРЕСТРУКТУРИРАНЕ НА ЗАХАРНАТА ПРОМИШЛЕНОСТ 14

7. РАЗПРЕДЕЛЕНИЕ ПО ВИДОВЕ РАЗХОДИ 14

Приложение 1 Приложение 2 Приложение 3 Приложение 4 Приложение 5 Приложение 6 | БЮДЖЕТНА ПРОЦЕДУРА ЗА 2008 г. — Бюджетни кредити за поети задължения по линия на ЕФГЗ Дял на бюджета на ЕФГЗ в бюджета на ЕС за периода 2002—2008 г. АНАЛИЗ НА ИЗПЪЛНЕНИЕТО НА БЮДЖЕТА НА ЕФГЗ — 2008 БЮДЖЕТНА ГОДИНА АНАЛИЗ НА ИЗПЪЛНЕНИЕТО НА БЮДЖЕТА НА ЕФГЗ — 2008 БЮДЖЕТНА ГОДИНА —- ЦЕЛЕВИ ПРИХОДИ. C4 И C5 ИЗПЪЛНЕНИЕ НА БЮДЖЕТА НА ЕФГЗ ПО СТАТИИ И ДЪРЖАВИ-ЧЛЕНКИ — 2008 БЮДЖЕТНА ГОДИНА ДИНАМИКА НА РАЗПРЕДЕЛЕНИЕ НА РАЗХОДИТЕ НА ЕФГЗ — БЮДЖЕТНИ ГОДИНИ 2003—2008 |

Забележка: Настоящият доклад е придружен от подробен работен документ на Комисията. Пълният текст на НАСТОЯЩИЯ работен документ (на английски език) и приложените таблици (на английски език) ще бъдат на разположение и на интернет страницата на ГД „Земеделие и развитие на селските райони“ на уебсайта „Европа“. |

Бюджетна процедура[1]

Предварителен проектобюджет за 2008 г.

Предварителният проектобюджет за 2008 г. е приет от Комисията и предложен на бюджетния орган в началото на май 2007 г. Предложените бюджетни кредити за поети задължения за Европейския фонд за гарантиране на земеделието (ЕФГЗ), финансирани по функция 2 от финансовата рамка за 2007—2013 г., възлизат на42 498,99 млн. EUR.

Проектобюджет за 2008 г.

Съветът прие проектобюджета за 2008 г. през юли 2007 г. Бюджетните кредити по линия на ЕФГЗ бяха намалени с 550,0 млн. EUR спрямо предварителния проектобюджет.

Писмо за внасяне на корекции за 2008 г.

През октомври 2007 г. Комисията прие писмо за внасяне на корекции № 2 към предварителния проектобюджет за 2008 г., определящо изискванията за бюджетни кредити за поети задължения за ЕФГЗ на 41 166,49 млн. EUR, което е с 1 332,5 млн. EUR по-малко в сравнение със съответстващата сума в предварителния проектобюджет.

Целеви приходи, предназначени за ЕФГЗ[2]

Въз основа на член 34 от Регламент (ЕО) № 1290/2005 на Съвета относно финансирането на Общата селскостопанска политика[3] приходите, получени от финансови корекции във връзка с решения, взети с оглед на уравняването по съответствие, от възстановявания вследствие на нередности, както и от налога в сектора на млякото и млечните продукти, се считат за приходи, предназначени за финансиране на разходите по линия на ЕФГЗ. В съответствие с посочените разпоредби целевите приходи могат да се използват, частично или изцяло, за покриване на разходите по линия на ЕФГЗ. В случая, когато част от тези приходи не са употребени, тази част ще бъде автоматично пренесена в следващата бюджетна година.

При съставянето на бюджет 2008 беше направена предварителна оценка на тези приходи за идната бюджетна година, както и за сумата, която се очаква да бъде пренесена от бюджетната 2007 в бюджетната 2008 г. Тази оценка беше взета предвид от бюджетния орган при приемането на бюджетните кредити за 2008 г. По-специално:

- приходите от финансови корекции в резултат на клиринг с оглед на съответствие със законодателството на Общността и нередности бяха оценени съответно на 500,0 млн. EUR и 80,0 млн. EUR, докато приходите от налога в сектора на млякото и млечните продукти бяха оценени на 219,0 млн. EUR. По този начин сумата от целевите приходи, която се очаква да се генерира в течение на бюджетната 2008 г., бе оценена на 799,0 млн. EUR;

- сумата от целевите приходи, която се очаква да се пренесе от бюджетна година 2007 в бюджетна година 2008, беше оценена на 1 138 млн. EUR;

Общата сума от 1 937,0 млн. EUR беше взета предвид, като бяха намалени поисканите бюджетни кредити за оперативните фондове на организациите на производителите в сектора на плодове и зеленчуци с 467,0 млн. EUR и за схемата за единно плащане — с 1 470,0 млн. EUR. За тези схеми бюджетният орган накрая отпусна бюджетни кредити, възлизащи съответно на 105,0 млн. EUR и 27 220,0 млн. EUR.

Приход от временните суми за преструктуриране в сектора на захарта[4]

Временните суми за преструктуриране в сектора на захарта се третират като целеви приходи за финансиране на помощта за преструктуриране на захарната промишленост и на други помощи, предвидени от Фонда за преструктуриране на захарната промишленост. За всяка пазарна година, считано от 2006—2007 г. до 2008—2009 г., тези суми са свързани с количествените квоти за захар, изоглюкоза и инулинов сироп, притежавани от операторите във всяка държава-членка, и следва да бъдат изплатени от държавите-членки на фонда на две плащания, чиито срокове са съответно 31 март и 30 ноември съответно за всяка година. При съставянето на бюджета за 2008 г., оценката на тези приходи възлизаше на 2 374,0 млн. EUR за идната бюджетна година. В същото време се очаква сумата от 530,0 млн. EUR да бъде пренесена от бюджетна година 2007 в бюджетна година 2008.

Приемане на бюджета за 2008 г.

На сесията си през декември 2007 г. Европейският парламент прие бюджет 2008, като увеличи с 10 млн. EUR сумите за ЕФГЗ, предложени от Съвета при второто четене.

Първоначално разполагаемите бюджетни кредити за поети задължения и бюджетни кредити за плащания възлизаха съответно на 40 876,5 млн. EUR и 40 945,6 млн. EUR. В допълнение бяха прехвърлени от резерва бюджетни кредити за поети задължения, възлизащи на 19,8 млн. EUR, по бюджетен ред11 02 03 01, като по този начин общите бюджетни кредити за поети задължения възлязоха на 40 896,3 млн. EUR. Разликата между бюджетните кредити за поети ангажименти и бюджетните кредити за извършени плащания се дължи на факта, че се използват диференцирани бюджетни кредити за плащанията, извършвани директно от Комисията за насърчаване на продажбата на земеделски продукти, за политическа стратегия и мерки за координиране на селското стопанство, за мерки в подкрепа на пазарите на риба и риболовни продукти, както и за ветеринарни и фитосанитарни мерки.

За селско стопанство и развитие на селските райони (област на политиката 05) основните разходни области се отнасят до интервенции на селскостопанските пазари, за които бяха предвидени бюджетни кредити за поети ангажименти, възлизащи на 4 032,4 млн. EUR, и преки помощи, за коитобяха предвидени 36 832,0 млн. EUR. Освен това, в бюджета за 2008 г. са предвидени бюджетни кредити за поети ангажименти, възлизащи на 281,7 млн. EUR за ветеринарни и фитосанитарни мерки (област на политиката 17) и на 32,5 млн. EUR за мерки в подкрепа на пазарите на риба и риболовни продукти (област на политиката 11).

Коригиращ бюджет № 3/2008

През юни 2008 г. Комисията предложи, а бюджетният орган прие корекция чрез КБ № 3/2008 на бюджетните кредити за поети задължения и на бюджетните кредити за плащания като увеличи бюджетните кредити за поети задължения със сума, възлизаща на130,0 млн. EUR, а бюджетните кредити за плащания — със сума, възлизаща на 63,95 млн. EUR, за Ветеринарния фонд за извънредни ситуации в област на политиката 17 — ветеринарни и фитосанитарни мерки — с цел финансиране на разходите за кампанията за спешно ваксиниране срещу възникването на огнища на болестта „син език“ в няколко държави-членки.

Дял на бюджета на ЕФГЗ в общия бюджет на ЕС

Делът на окончателния бюджет на ЕФГЗ (бюджетни кредити за поети задължения) в общия бюджет на ЕС за периода 2002—2008 г. е представен в приложение 2.

КАСОВА ПОЗИЦИЯ И УПРАВЛЕНИЕ НА БЮДЖЕТНИТЕ КРЕДИТИ

Управление на бюджетните кредити

Разполагаеми бюджетни кредити за бюджетната 2008 година:

Разходна част на бюджета (1) | Бюджетни кредити за поети задължения | Бюджетни кредити за плащания |

1. Първоначални бюджетни кредити за ЕФГЗ (2) | 40 896 318 768 | 40 945 600 500 |

2. Коригиращ бюджет | 130 000 000 | 63 950 000 |

3. Окончателни бюджетни кредити за ЕФГЗ, от които: | 41 026 318 768 | 41 009 550 500 |

3a. Бюджетни кредити за съвместно управление (без ПИРСР (3) ЕС 10) | 40 510 000 000 | 40 510 000 000 |

3б. БЮДЖЕТНИ КРЕДИТИ ЗА ПРЕКИ РАЗХОДИ (4) | 516 318 768 | 379 550 500 |

3в. Бюджетни кредити за ПИРСР ЕС 10 | 0 | 120 000 000 |

(1) БЮДЖЕТНИ КРЕДИТИ, вписани в бюджета ЗА 2008 г., като се отчитат ПРЕДВидените целеви приходи за 2008 г. и целевите приходи, които се очаква да бъдат пренесени от бюджетна година 2007 в бюджетна година 2008 В съответствие с член 10 от Регламент (ЕО) № 1605/2002 на съвета. (2) ПЪРВОНАЧАЛНИте БЮДЖЕТНИ кредити за поети задължения включват сумаТА ОТ 19 828 768 EUR, прехвърлена от резерва по бюджетен ред 11 02 03 01. (3) ПИРСР: Преходен инструмент за развитие на селските райони за ЕС 10. (4) 80 % от БЮДЖЕТНИте кредити за поети задължения се отнасят до ГД „Здравеопазване и потребители“. останалата част се отнася поравно до гд „Земеделие и развитие на селските райони“ и ГД „Морско дело и рибарство“ |

Усвояване на разполагаемите бюджетни кредити за бюджетната 2008 година

Мярка | Усвояване на бюджетните кредити за поети задължения | Усвояване на бюджетните кредити за плащания |

Съвместно управление (без ПИРСР EС 10)(1) | 42 958 379 420.35 | 42 958 379 420.35 |

Преки разходи | 506 917 349.70 | 288 467 538.09 |

ПИРСР ЕС 10 | 0.00 | 14 087 299.00 |

Общо (включително Фонд за преструктуриране на захарната промишленост) Фонд за преструктуриране на захарната промишленост Общо (без Фонд за преструктуриране на захарната промишленост) | 43 465 296 770.05 1 284 099 717.06 42 181 197 052.99 | 43 260 934 257.44 1 284 099 717.06 41 976 834 540.38 |

(1) Суми, за които е поето задължение. Поети задължения и плащания минус получени целеви приходи: 38 803 889 878,22 EUR

За бюджетната 2008 година общите действително усвоени бюджетни кредити за поети задължения възлизат на 43 465 296 770,05 EUR, а общите действително усвоени бюджетни кредити за плащания възлизат на 43 260 934 257,44 EUR.

Автоматично пренесени бюджетни кредити от 2007 г.

Суми, пренесени от 2007 към 2008 г. | Поети задължения | Отмяна на поети задължения | Плащания | Отменени бюджетни кредити |

Пренос на бюджетни кредити | 24 884 835.15 | 1 507 033.19 | 22 760 724.02 | 617 077.94 |

Автоматично пренесените от 2007 г. към 2008 г. суми се отнасят само за преките разходи при недиференцираните бюджетни кредити. Както е посочено в таблицата по-горе, сумата 24,9 млн. EUR е пренесена от 2007 г. към 2008 г. През 2008 г. от тази пренесена сума е отменено поето задължение, възлизащо на 1,5 млн. EUR. Осъществените плащания възлизат на 22,8 млн. EUR, а отменените суми възлизат на 0,6 млн. EUR.

Месечни плащания

Месечни плащания в полза на държави-членки

Месечни плащания за покриване на разходите

В член 15 от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика е посочено, че „ Комисията извършва месечни плащания … за възстановяване на разходите, извършени от разплащателните агенции на държавите-членки през референтния месец “. Месечните плащания се правят за всяка държава-членка най-късно на третия работен ден от втория месец, следващ този, през който са извършени разходите.

Месечните плащания представляват възстановяване на вече извършени нетни разходи (след приспадане на приходите) и се предоставят въз основа на месечни декларации, изпращани от държавите-членки[5]; ежемесечното отразяване на разходите и приходите се подлага на проверки и корекции въз основа на подробна декларация[6]. Още повече, че те ще бъдат финализирани след проверката по време на следващите бюджетни периоди в рамките на решенията за уравняване на сметките.

Плащанията, извършени от държавите-членки от 16.10.2007 г. до 15.10.2008 г., бяха покрити от системата за месечни плащания. Освен това Комисията осъществява плащания под пряко управление за ограничен брой мерки до 31.12.2008 г.

Общата нетна сума на осъществените месечни плащания за бюджетната 2008 година е 38 803 889 878,22 EUR.

Решения относно месечни плащания за 2008 г.

За бюджетната 2008 година Комисията прие дванадесет решения за месечни плащания. Освен това през декември 2008 г. беше прието допълнително месечно плащане, коригиращо вече отпуснатите спрямо общия размер на разходите за тази година. (За повече информация вж. приложение 4 към работния документ, придружаващ настоящия доклад).

ИЗПЪЛНЕНИЕ НА БЮДЖЕТА НА ЕФГЗ ЗА 2008 Г.

Увод

Селскостопанската 2008 година се отличаваше с много резки и значителни понижения на цените на много селскостопански продукти към края на бюджетната година както в ЕС, така и на световните пазари. Тези понижения на цените се отнасяха главно до растителните и млечните продукти, докато при цените на месото беше отбелязано повишение. Обемът на общото производство в сектора на растениевъдството на ЕС нарасна значително през 2008 г. в сравнение с 2007 г., за разлика от незначителното увеличение на производството в сектора на животновъдството. Развитията на селскостопанските пазари, както и други фактори, оказаха влияние както върху нивото на разходите на ЕФГЗ, така и върху усвояването на разполагаемите бюджетни кредити за поети задължения в някои области от бюджета.

Общото изпълнение на бюджета възлиза на 42 181,2 млн. EUR (без Фонда за преструктуриране на захарната промишленост). По отношение на селското стопанство и развитието на селските райони (област на политиката 05) разходите за пазарни мерки възлизат на 4 159,3 млн. EUR, а за преки помощи — на 37 568,6 млн. EUR, като и в двата сектора се превишават разполагаемите бюджетни кредити. Тези разходи бяха финансирани от първоначалните бюджетни кредити, като беше използван целият размер на целевите приходи (в размер на 1 159,5 млн. EUR), пренесени от 2007 година, и част от събраните през 2008 година целеви приходи (възлизащи на 87,5 млн. EUR от общо 1 561,6 млн. EUR). Освен това горепосочената сума на общото изпълнение включва бюджетните кредити, съответстващи на мерките в подкрепа на пазарите на риба и риболовни продукти (област на политиката 11) в размер на приблизително 51,8 млн. EUR, както и тези, съответстващи на ветеринарните и фитосанитарните мерки (област на политиката 17) в размер на 407,8 млн. EUR. (За подробности вж. приложение 3).

КОМЕНТАРИ ОТНОСНО ИЗПЪЛНЕНИЕТО НА БЮДЖЕТ 2008 ЗА СЕЛСКОТО СТОПАНСТВО

По-долу е представен кратък коментар относно усвояването на разполагаемите бюджетни кредити за селското стопанство за 2008 г. Изпълнението на този бюджет, с разликите между това изпълнение и бюджетните кредити, включени в първоначалния бюджет и в коригиращия бюджет № 3/2008, са представени в приложение 3.

ИНТЕРВЕНЦИИ НА СЕЛСКОСТОПАНСКИТЕ ПАЗАРИ

Бюджетният орган отпусна първоначални бюджетни кредити в размер на 4 032,4 млн. EUR за тази глава, тъй като отчете целевите приходи, възлизащи на 467,0 млн. EUR. Плащанията възлизат на 4 159,3 млн. EUR. В рамките на тази глава от бюджета разходите за сектора на плодовете и зеленчуците превишават първоначалните бюджетни кредити и са покрити от приходите, прехвърлени към този сектор. По отношение на свинското месо направените разходи са надхвърлили бюджетните кредити за сектора. Бюджетните кредити за сектора на захарта и на виното са непълно усвоени. По-долу са представени накратко основните причини за тези тенденции на усвояването:

Захар

Непълното усвояване за този сектор се дължи главно на по-ниските разходи, извършени за възстановявания при износ, както поради по-ниското равнище на ставките на възстановяванията при износ за настоящата пазарна година, така и поради по-ниските от предвидените плащания по досиетата с неизплатени възстановявания при износ.

Плодове и зеленчуци

За оперативните фондове на организациите на производителите бюджетният орган отпусна първоначални бюджетни кредити в размер на 105,0 млн. EUR, тъй като отчете приходите в размер на 467,0 млн. EUR, предназначени за финансиране на тази схема. Държавите-членки направиха разходи, възлизащи на 581,6 млн. EUR. Разходите над първоначалните бюджетни кредити са покрити от горепосочения размер на целевите приходи и чрез прехвърляне на бюджетни кредити, възлизащи на 9,6 млн. EUR, от други бюджетни позиции.

Продукти на лозаро-винарския сектор

Непълното усвояване за този сектор се дължи на по-ниските извършени разходи главно поради по-малките обеми вино, дестилирано за сектора на спиртните напитки, и поради по-малките площи, за които са изплатени помощи за преструктуриране и конверсия на лозя, в сравнение с обемите и площите, заложени в бюджет 2008.

Сектор на свинското месо

Надхвърлянето на бюджетните кредити за този сектор се дължи главно на разходите, произтичащи от мерките, предприети от Комисията, за да противодейства на трудната ситуация в този сектор през втората половина на 2007 г. Комисията въведе по-специално схема за помощ за частно складиране и изплащане на възстановявания при износ на прясно и замразено свинско месо за всички местоназначения. В бюджета за 2008 г. не са предвидени бюджетни кредити за тези схеми и част от произтичащите разходи са покрити от приходите, предназначени за пазарни мерки, а друга част — чрез прехвърляне на бюджетни кредити от други бюджетни позиции.

Преки помощи

Първоначалните бюджетни кредити, отпуснати от бюджетния орган за тази глава, възлизат на 36 832,0 млн. EUR. Извършените разходи за тази глава възлизат на37 568,6 млн. EUR.

Приблизително 75 % от тези разходи се отнасят до схемата за единно плащане (СЕП). За тази схема бюджетният орган отпусна бюджетни кредити в размер на 27 220,0 млн. EUR, тъй като отчете предназначените за нея приходи, възлизащи на 1 470,0 млн. EUR. Така общите разполагаеми бюджетни кредити за финансиране на СЕП възлизат на 28 690,0 млн. EUR. Държавите-членки направиха разходи, възлизащи на 28 233,8 млн. EUR. Частта от тези разходи (1 013,8 млн. EUR), която не беше покрита от отпуснатите бюджетни кредити, беше покрита от прехвърлени суми и от приходите, предназначени за тази схема.

КОМЕНТАРИ ОТНОСНО ИЗПЪЛНЕНИЕТО НА ЦЕЛЕВИТЕ ПРИХОДИ

Целеви приходи, предназначени за ЕФГЗ

Действително пренесените от 2007 в 2008 година целеви приходи възлизат на 1 159,5 млн. EUR и, в съответствие с член 10 от Финансовия регламент, бяха изцяло усвоени за финансиране на разходите на 2008 бюджетна година. В тази сума се включват разходи в размер на 362,7 млн. EUR за оперативните фондове на организациите на производителите и в размер на 796,9 млн. EUR за преки помощи. (За подробности вж. приложение 4).

По отношение на събраните през 2008 г. целеви приходи, приложение 4 показва, че тези приходи възлизат на 1 561,6 млн. EUR и произхождат от:

- корекциите, получени в резултат на процедурата за уравняване по съответствие, които възлизат на 984,6 млн. EUR и са по-високи от първоначално очакваните в размер на 500,0 млн. EUR, тъй като в рамките на годината са взети 2 допълнителни решения за уравняване по съответствие.

- приходите от финансови корекции вследствие на нередности, които възлизат на 356,1 млн. EUR и са по-високи от първоначално очакваните (80,0 млн. EUR). Това е извънредна ситуация поради ad hoc корекциите, наложени на държавите-членки във връзка с висящите от дълго време нередности в сметките на разплащателните агенции.

- налога в сектора на млякото и млечните продукти, който възлиза на 220,9 млн. EUR.

Временни суми за преструктуриране на захарната промишленост

Въпреки първоначално предвижданата сума от 530,0 млн. EUR, сумата на целевите приходи, пренесени накрая от 2007 г. в 2008 г., възлезе на 735,8 млн. EUR, тъй като държавите-членки изплатиха помощи с цел диверсификация и допълнителни помощи, които бяха по-малки от първоначално очакваните. След всички направени плащания на помощи по линия на Фонда за преструктуриране на захарната промишленост, салдото на временните суми за преструктуриране възлиза на 2 044,6 млн. EUR и е пренесено в 2009 г. (За подробности вж. приложение 4.)

КОМЕНТАРИ ОТНОСНО ИЗПЪЛНЕНИЕТО НА ФОНДА ЗА ПРЕСТРУКТУРИРАНЕ НА ЗАХАРНАТА ПРОМИШЛЕНОСТ

Държавите-членки изплатиха общо помощи за преструктурираната захарна промишленост, помощи с цел диверсификация и помощи за рафиниране на захар в размер на 1 284,0 млн. EUR. Тези помощи бяха изплатени от горепосочените приходи от временни суми за преструктуриране в сектора на захарта. Специално по отношение на изплащането на тези помощи сумата от 735,8 млн. EUR беше финансирана от целевите приходи, пренесени от 2007 г., а остатъкът от 548,3 млн. EUR беше изплатен от целевите приходи, събрани от държавите-членки и преведени в бюджет 2008.

РАЗПРЕДЕЛЕНИЕ ПО ВИДОВЕ РАЗХОДИ

Общите разходи по линия на ЕФГЗ възлизат на 42 181,2 млн. EUR (без Фонда за преструктуриране на захарната промишленост). По-долу са представени тези разходи, разпределени по основни категории, заедно с техния дял в общите разходи по линия на ЕФГЗ за 2008 г.:

Възстановявания при износ

Разходите за възстановявания при износ възлизат на 925,4 млн. EUR, т.е. 2,19 % от общите разходи.

Преки помощи

Разходите за преки помощи възлизат на 37 568,6 млн. EUR, т.е. 89,06 % от общите разходи.

Складиране

Разходите за складиране възлизат на 147,9 млн. EUR, т.е. 0,35 % от общите разходи. Основните продукти, във връзка с които са осъществени разходите, са продукти от сектора на зърнените култури, лозаро-винарския сектор, сектора на млякото и млечните продукти, свинското месо, яйцата и пилешкото месо.

Други мерки

Другите разходи за интервенция възлизат на 3 553,3 млн. EUR, т.е. 8,42 % от общите разходи за годината. В този бюджетен ред са включени разходи, които не влизат в нито една от посочените по-горе категории.

Развитие на селските райони

В бюджета за 2008 г. не са предвидени бюджетни кредити за секция „Гарантиране“ на бившия ФЕОГА[7]. Същевременно държавите-членки декларираха възстановявания на изплатени преди това аванси, които възлизат на –14,1 млн. EUR.

Динамиката на това разпределение по вид на разходите за периода 2003―2008 г. е представена в приложение 6.

[pic]

[pic]

[pic]

[pic]

[pic]

[pic]

[pic]

[1] Тази процедура е представена в приложение 1.

[2] Тези суми не са вписани в бюджетните редове „Приходи“ (статия 670 за целевите приходи, прехвърлени към ЕФГЗ), но те се споменават в коментарите по бюджетните редове относно тези статии.

[3] ОВ L 209, 11.8.2005 г., стр. 1.

[4] Тези суми не са вписани в бюджетните редове „Приходи“ (статия 680 за временните суми за преструктуриране в сектора на захарта), но те се споменават в коментарите по бюджетните редове относно тези статии.

[5] Тези месечни декларации за разходите се изпращат от държавите-членки с декларацията на 10-то число на месец N+1.

[6] Подробните декларации се изпращат всеки месец от държавите-членки (под формата на таблица 104) на 20-то число на месец N+1.

[7] FEOGA: Европейски фонд за ориентиране и гарантиране на земеделието